bharat bandh: भारत बंद: शहर में पसरा सन्नाटा, विरोधियों ने फूंका पीएम का पुतला, हुई गिरफ्तारी - congress, sp burns effigy of pm modi during bharat bandh in gorakhpur | Navbharat Times
भारत बंद: शहर में पसरा सन्नाटा, विरोधियों ने फूंका पीएम का पुतला, हुई गिरफ्तारी
नवभारत टाइम्स | Updated Sep 10, 2018, 07:26 PM IST
भारत बंद का बड़ा असर गोरखपुर शहर में दिखाई पड़ा। शहर के सभी मुख्य मार्केटों में सन्नाटा पसरा रहा। कांग्रेस, समाजवादी पार्टी समेत तमाम विरोधी दलों ने केंद्र और प्रदेश की बीजेपी की सरकार के विरोध में रैलियां भी निकाली। वहीं विरोधी दलों ने शहर में पीएम नरेंद्र मोदी का पुतला भी फूंका।
पेट्रोल-डीजल के दामों में बेतहाशा वृद्धि और महंगाई को लेकर केंद्र सरकार के विरोध में भारत बंद का बड़ा असर गोरखपुर शहर में दिखाई पड़ा। शहर के सभी मुख्य मार्केटों में सन्नाटा पसरा रहा। कांग्रेस, समाजवादी पार्टी समेत तमाम विरोधी दलों ने केंद्र और प्रदेश की बीजेपी की सरकार के विरोध में रैलियां भी निकाली। वहीं विरोधी दलों ने शहर में पीएम नरेंद्र मोदी का पुतला भी फूंका।
महंगाई पर केंद्र का नहीं कंट्रोल
कांग्रेस जिला अध्यक्ष डॉक्टर सैयद जमाल, जिला महासचिव अनवर हुसैन समेत सैकड़ों की संख्या में कांग्रेसियों ने शांतिपूर्ण प्रदर्शन करते हुए भारत बंद सफल बनाने के लिए के प्रमुख मार्केट को बंद कराया। वहीं सौकड़ों दुकानदारों भी सड़क पर भारत बंद का समर्थन करने सड़क पर उतर गए। कांग्रेसियों ने पूरे शहर में प्रदर्शन करते हुए महंगाई पर कंट्रोल पाने में मोदी सरकार को पूरी तरह से फेल बताया।
पीएम का पुतला फूंका, पुलिस ने किया बल प्रयोग
वहीं पूर्वांचल सेना के राष्ट्रीय अध्यक्ष धीरेंद्र प्रताप की मौजूदगी में सैकड़ों कार्यकर्ताओं बंदी का समर्थन का समर्थन करते हुए पीएम नरेंद्र मोदी का पुतला फूंका। इसके बाद भारी संख्या में मौजूद पुलिस बल ने लाठीचार्ज किया। इसमें कई प्रदर्शनकारी घायल भी हुए। लाठीचार्ज के दौरान कांग्रेस के जिला महासचिव अनवर हुसैन को भी हल्की चोटें आई। वहीं कैंट पुलिस ने पूर्वांचल सेना के कई प्रदर्शनकारियों को हिरासत में भी लिया। बाद में उन्हें छोड़ दिया गया।
समाजवादी पार्टी ने तहसीलों का किया घेराव
समाजवादी पार्टी ने मंहगाई को लेकर सरकार के खिलाफ तहसील परिसरों का घेराव किया। जिला अध्यक्ष प्रह्लाद यादव की अगुवाई में सपा कार्यकर्ताओं ने सदर तहसील परिसर में धरना प्रदर्शन करते हुए केंद्र सरकार की नीतियों को कोसा।
#समाजवादी पार्टी#भारत बंद#बीजेपी#कांग्रेस#Narendra Modi#bharat bandh
बीजेपी 62 विधानसभाओं में खास तरीके से मनाएगी अटल जी की मासिक पुण्यतिथि
Web Title: congress, sp burns effigy of pm modi during bharat bandh in gorakhpur
congress, sp burns effigy of pm modi during bharat bandh in gorakhpur